**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 249 /2017**

**ΑΔΑ:** Ω47ΨΩΨΑ-ΧΗ3



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 22ο/2017 Της 10ΗςΜΑΪΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Ορισμός δικηγόρου για παροχή γνωμάτευσης επί της διαγραφής των τελών άρδευσης της Τ.Κ. Καμπής ’’**

Στην Άρτα, σήμερα, ημέρα Τετάρτη 10-05-2017 και ώρα 14:00 μ.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **15665/05-05-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**  **1. Τσιρογιάννης Χρήστος**  **(Πρόεδρος)**  **2. Ζέρβας Κων/νος**  **3. Σιαφάκας Χριστόφορος**  **4. Χαρακλιάς Κων/νος**  **5. Βλάχος Μιχαήλ**  **6. Λιλής Γεώργιος** | **ΑΠΟΝΤΕΣ**  **1. Παπαϊωάννου Κων/νος**  **2. Κοσμάς Ηλίας**  **3. Βασιλάκη-Μητρογιώργου**  **Βικτωρία** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν ( 11 ) έκτακτa θέμα.

‘

Ο κ. Πρόεδρος εισηγούμενος το 1ο έκτακτο **Ορισμός δικηγόρου για παροχή γνωμάτευσης επί της διαγραφής των τελών άρδευσης της Τ.Κ. Καμπής** είπε: Στο Δήμο μας δεν υπάρχει Νομική Υπηρεσία και ούτε ο Δήμος μας διαθέτει δικηγόρο με έμμισθη εντολή. Όπως γνωρίζεται στην ετήσια απόφαση καθορισμού τελών από το 2011 μέχρι σήμερα περιλαμβάνεται τέλος άρδευσης και αποστράγγισης για την Τ.Κ. Καμπής, στην οποία, σύμφωνα με βεβαίωση της Τεχνικής Υπηρεσίας για τα έτη 2011 και 2012 δεν έχουν γίνει έργα ανταποδοτικού χαρακτήρα (καθαρισμοί αυλάκων) και επιπλέον λόγω του ορεινού όγκου της κοινότητας η πλειοψηφία των εκτάσεων δεν αρδεύονται από δημοτικούς αύλακες, με αποτέλεσμα να έχουν δημιουργηθεί αντιδράσεις από την τοπική κοινωνία.

Προτείνω λοιπόν τον ορισμό δικηγόρου προκειμένου να γνωματεύσει εάν είναι δυνατόν με λήψη νέας απόφασης του Δημοτικού Συμβουλίου, χωρίς υπηρεσιακή εισήγηση, να γίνει διαγραφή των σχετικών χρηματικών καταλόγων; Επίσης, είναι εφικτή η μείωση του συγκεκριμένου τέλους για προγενέστερο έτος; Στην περίπτωση που επιτρέπεται μηδενισμός ή μείωση του τέλους για κάποια έτη, ο,τι έχει εισπραχθεί θα επιστραφεί ως αχρεωστήτως καταβληθέν; Σε αυτή την περίπτωση, τίθεται ζήτημα βλάβης των συμφερόντων του Δήμου;

Σχετική δαπάνη έχει προβλεφθεί στον προϋπολογισμό του Δήμου, στον Κ.Α. 00-61.11 ‘’Αμοιβές νομικών και συμβολαιογράφων’’ ( σχετ. Α.Α.Υ. 93/31-1-2017 )

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη Τις διατάξεις των άρθρων 72 και 75 του Ν. 3852/2010 και την εισήγηση

**ΑΠΟΦΑΣΙΖΕΙ ΟΜΟΦΩΝΑ**

**Α.** Ορίζει σύμφωνα με το ιστορικό της παρούσης πληρεξούσιο δικηγόρο του Δήμου την κ. Γκόρου Αθηνά προκειμένου να γνωματεύσει εάν είναι δυνατόν με λήψη νέας απόφασης του Δημοτικού Συμβουλίου, χωρίς υπηρεσιακή εισήγηση, να γίνει διαγραφή των σχετικών χρηματικών καταλόγων; Επίσης, είναι εφικτή η μείωση του συγκεκριμένου τέλους για προγενέστερο έτος; Στην περίπτωση που επιτρέπεται μηδενισμός ή μείωση του τέλους για κάποια έτη, ο,τι έχει εισπραχθεί θα επιστραφεί ως αχρεωστήτως καταβληθέν; Σε αυτή την περίπτωση, τίθεται ζήτημα βλάβης των συμφερόντων του Δήμου;

**Β.** Ο καθορισμός της αμοιβής της παραπάνω δικηγόρου, θα γίνει με βάσει τα οριζόμενα στο άρθρο 281 Ν.3463/2006 και στον Κώδικα δικηγόρων Ν. 4194/2013 (**Φεκ** 208/τ.Α΄/27-9-2013) στο παράρτημα 1 **‘‘**Εξωδικαστικές αμοιβές**’’**, ήτοι (1) ώρα συν Φ.Π.Α.

**Ε.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 249 /2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ Κ. ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*