**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 265 /2017**

**ΑΔΑ:** ΩΠ53ΩΨΑ-ΘΙΛ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 22ο/2017 Της 10ΗςΜΑΪΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Έγκριση ή μη πρακτικού ΙΙΙ διαγωνισμού για την ανάδειξη αναδόχου εκτέλεσης της μελέτης : Μελέτη ωρίμανσης έργων πράσινου σημείου ’’**

Στην Άρτα, σήμερα, ημέρα Τετάρτη 10-05-2017 και ώρα 14:00 μ.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **15665/05-05-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**  **1. Τσιρογιάννης Χρήστος**  **(Πρόεδρος)**  **2. Ζέρβας Κων/νος**  **3. Σιαφάκας Χριστόφορος**  **4. Χαρακλιάς Κων/νος**  **5. Βλάχος Μιχαήλ**  **6. Λιλής Γεώργιος** | **ΑΠΟΝΤΕΣ**  **1. Παπαϊωάννου Κων/νος**  **2. Κοσμάς Ηλίας**  **3. Βασιλάκη-Μητρογιώργου**  **Βικτωρία** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν ( 11 ) έκτακτa θέμα.

Ο Πρόεδρος εισηγούμενος το 6ο τακτικό θέμα: **Έγκριση ή μη πρακτικού ΙΙΙ διαγωνισμού για την ανάδειξη αναδόχου εκτέλεσης της μελέτης : Μελέτη ωρίμανσης έργων πράσινου σημείου** έθεσε υπόψη της Επιτροπής το 3ο πρακτικό της Επιτροπής διαγωνισμού που αφορά ανάδειξη αναδόχου εκτέλεσης της παραπάνω μελέτης και το οποίο έχει ως εξής: Στην Άρτα στις 28-4-2017 και ώρα 10:00, στα Γραφεία της Τεχνικής Υπηρεσίας του Δήμου Αρταίων, στο Δημοτικό Κατάστημα, συνήλθε σε συνεδρίαση η Επιτροπή Διαγωνισμού για την ανάθεση της μελέτης «Μελέτη ωρίμανσης έργων Πράσινου Σημείου Δήμου Αρταίων», αποτελούμενη από τους:

1. Άγγελο Σακκά, Πολιτικό Μηχανικό Προϊστάμενο Τ.Ε.Μ. της ΤΥΔ, ως Πρόεδρο
2. Αγορίτσα Κοντοστέργιου, Πολιτικό Μηχανικό της ΤΥΔ, μέλος
3. Ευάγγελο Χρηστάκη, Πολιτικό Μηχανικό εκπρόσωπο του ΤΕΕ, ως μέλος,

όπως συγκροτήθηκε με την αρ. 136/2017 απόφαση της Οικονομικής Επιτροπής του Δήμου Αρταίων.

Η Επιτροπή Διαγωνισμού αφού διαπίστωσε ότι τα δικαιολογητικά, του άρθρου 22 της Διακήρυξης, προσκομίστηκαν στο προκαθορισμένο χρονικό διάστημα, αποσφράγισε το φάκελο των δικαιολογητικών, που αποστάλθηκε από την Ένωση Γραφείων Μελετών / Μελετητών (προσωρινό ανάδοχο) **"ΕΝΕΡΓΕΙΑ - ΠΕΡΙΒΑΛΛΟΝ - ΤΟΠΙΚΗ ΑΝΑΠΤΥΞΗ Α.Ε. , ΙΩΑΝΝΗΣ ΚΑΤΕΙΝΑΣ ΤΟΥ ΒΑΣΙΛΕΙΟΥ , ΓΕΩΡΓΙΟΣ ΔΑΛΕΖΙΟΣ ΤΟΥ ΙΩΑΝΝΗ",** με το αρ. 13732/13-4-2017 έγγραφό της.

Μετά από τον έλεγχο αυτών διαπιστώθηκε ότι, από αυτά καλύπτονται τα δηλωμένα στοιχεία που υποβλήθηκαν με το τυποποιημένο έντυπο υπεύθυνης δήλωσης του άρθρου 79 παρ. 4 του Ν. 4412/2016 και αποδεικνύονται οι όροι και προϋποθέσεις των άρθρων 17 και 18 της Διακήρυξης.

Ο φάκελος των δικαιολογητικών και το παρόν Πρακτικό ΙΙΙ, αποστέλλονται στην Οικονομική Επιτροπή του Δήμου Αρταίων προκειμένου για την επικύρωση αυτών με την έκδοση απόφασης κατακύρωσης.

Στην παραπάνω απόφαση θα πρέπει υποχρεωτικά να αναφέρονται οι προθεσμίες για την αναστολή της σύναψης της σύμβασης σύμφωνα με τα οριζόμενα στο άρθρο 6 της Διακήρυξης.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη Τις διατάξεις των άρθρων 72 και 75 του Ν. 3852/2010 και το από 3-4-2017 πρακτικό της Επιτροπής διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης το από 28-4-2017 τρίτο 3ο πρακτικό της επιτροπής διαγωνισμού που αφορά την ανάδειξη αναδόχου για την εκτέλεσης της μελέτης : **Μελέτη ωρίμανσης έργων Πράσινου Σημείου Δήμου Αρταίων** και ορίζει ως οριστικό ανάδοχο για την εκπόνηση της, τη σύμπραξη "**ΕΝΕΡΓΕΙΑ-ΠΕΡΙΒΑΛΛΟΝ ΤΟΠΙΚΗ ΑΝΑΠΤΥΞΗ ΑΝΩΝΥΜΗ ΕΤΑΙΡΕΙΑ (δ.τ. ΕΠΤΑ Α.Ε.) - ΙΩΑΝΝΗΣ ΚΑΤΕΙΝΑΣ - ΓΕΩΡΓΙΟΣ ΔΑΛΕΖΙΟΣ"**

**Β.** Σε περίπτωση ένστασης εφαρμόζεται το άρθρο 6 της διακήρυξης

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 265 /2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ Κ. ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*