**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 254 /2017**

**ΑΔΑ:**



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 22ο/2017 Της 10ΗςΜΑΪΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Έγκριση ή μη πρακτικού προσωρινής κατακύρωσης του έργου: Επισκευές και επεκτάσεις τσιμεντόστρωτων οδοστρωμάτων Δήμου Αρταίων ’’**

Στην Άρτα, σήμερα, ημέρα Τετάρτη 10-05-2017 και ώρα 14:00 μ.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **15665/05-05-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**  **1. Τσιρογιάννης Χρήστος**  **(Πρόεδρος)**  **2. Ζέρβας Κων/νος**  **3. Σιαφάκας Χριστόφορος**  **4. Χαρακλιάς Κων/νος**  **5. Βλάχος Μιχαήλ**  **6. Λιλής Γεώργιος** | **ΑΠΟΝΤΕΣ**  **1. Παπαϊωάννου Κων/νος**  **2. Κοσμάς Ηλίας**  **3. Βασιλάκη-Μητρογιώργου**  **Βικτωρία** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν ( 11 ) έκτακτa θέμα.

Ο κ. Πρόεδρος εισηγούμενος το 6ο έκτακτο θέμα: **Έγκριση ή μη πρακτικού προσωρινής κατακύρωσης του έργου: Επισκευές και επεκτάσεις τσιμεντόστρωτων οδοστρωμάτων Δήμου Αρταίων**  έθεσε υπόψη της επιτροπής το από 02-05-2017 πρακτικό της επιτροπής διαγωνισμού το οποίο έχει ως εξής: Στην Άρτα σήμερα την 02/05/2017, ημέρα ΤΡΙΤΗ και ώρα 10.00 πμ συνήλθε σε τακτική συνεδρίαση στο Δημοτικό κατάστημα, η επιτροπή διενέργειας διαγωνισμού του άρθρου 221 παρ.1 του Ν.4412/2016, η οποία συγκροτήθηκε με την υπ’ αριθμόν 930/2016 απόφαση της Οικονομικής Επιτροπής προκειμένου να προβεί στην αποσφράγιση και αξιολόγηση των προσφορών που κατατέθηκαν στο πλαίσιο διενέργειας του διαγωνισμού για το έργο «Επισκευές και επεκτάσεις τσιμεντόστρωτων οδοστρωμάτων Δήμου Αρταίων».

(Αριθμ. Διακήρυξης 12412/4-4-2017)

Στη συνεδρίαση της επιτροπής ήταν παρόντες:

1) Γκανιάτσα Ευαγγελία

2) Κοντοστέργιου Αγορίτσα

3) Γιαμούρης Ευάγγελος

**1.** Η Επιτροπή άρχισε την ώρα 10.00 πμ την παραλαβή των φακέλων προσφορών που κατέθεταν οι ενδιαφερόμενοι, καθώς και αυτών που είχαν αποσταλεί στην υπηρεσία.

Μετά τη λήξη της προθεσμίας παραλαβής των προσφορών, ο Πρόεδρος δήλωσε ότι δεν μπορεί να γίνει δεκτή καμία άλλη προσφορά και άρχισε η διαδικασία της αποσφράγισης.

Η Επιτροπή αποφάσισε η αποσφράγιση του φακέλου των δικαιολογητικών συμμετοχής και των οικονομικών προσφορών.

**2.** Στη συνέχεια,η Επιτροπή εξέτασε τα εξωτερικά στοιχεία των προσφορών (σφραγισμένος φάκελος κ.λ.π). Όλες οι προσφορές υποβλήθηκαν σε σφραγισμένο φάκελο, φέροντας τις ενδείξεις που απαιτούσε η διακήρυξη στο άρθρο 3. Συγκεκριμένα, προσφορές υπέβαλαν οι εξής:

|  |  |
| --- | --- |
| **Α/Α** | **Ονοματεπώνυμο** |
| 1 | ΤΑΤΣΗΣ ΒΑΣΙΛΕΙΟΣ |
| 2 | ΚΑΛΛΙΑ ΕΥΑΓΓΕΛΙΑ |
| 3 | ΜΗΤΡΟΓΕΩΡΓΟΥ ΜΑΡΙΝΑ |
| 4 | ΣΦΗΚΑΣ ΣΩΤΗΡΙΟΣ |
| 5 | Λ. ΒΕΡΛΕΚΗΣ & ΣΙΑ Ο.Ε. |

**3.** Ακολούθως, η Επιτροπή αποσφράγισε τον κυρίως φάκελο προσφοράς, το φάκελο των δικαιολογητικών συμμετοχής, μονογράφησαν από την Επιτροπή όλα τα δικαιολογητικά που υποβλήθηκαν, ανά φύλλο.

Από τον έλεγχο των δικαιολογητικών προέκυψε ότι όλοι οι προσφέροντες έγιναν δεκτοί.

**4.** Ακολούθησε η αποσφράγιση των οικονομικών προσφορών, των προσφερόντων που έγιναν δεκτοί κατά τα παραπάνω. Η σειρά μειοδοσίας είναι η εξής:

|  |  |  |
| --- | --- | --- |
| **Α/Α** | **Ονοματεπώνυμο** | **Ποσοστό έκπτωσης** |
| 1 | ΜΗΤΡΟΓΕΩΡΓΟΥ ΜΑΡΙΝΑ | 30 % |
| 2 | ΚΑΛΛΙΑ ΕΥΑΓΓΕΛΙΑ | 23 % |
| 3 | ΣΦΗΚΑΣ ΣΩΤΗΡΙΟΣ | 18 % |
| 4 | ΤΑΤΣΗΣ ΒΑΣΙΛΕΙΟΣ | 17 % |
| 5 | Λ. ΒΕΡΛΕΚΗΣ & ΣΙΑ Ο.Ε. | 13 % |

Η επιτροπή λαμβάνοντας υπόψη:

1. την υπ’ αριθ. 12412/4-4-2017 Διακήρυξη του Δημάρχου

2. τις υποβληθείσες προσφορές

3. τις διατάξεις του Ν.4412/2016

4. την υπ’ αριθ. 7840/24-2-2017 απόφαση ανάληψης υποχρέωσης

5. τη βεβαίωση του Προϊσταμένου της Οικονομικής Υπηρεσίας, επί της ανωτέρω απόφασης (ή πρότασης) ανάληψης υποχρέωσης, για την ύπαρξη διαθέσιμου ποσού, τη συνδρομή των προϋποθέσεων της παρ 1α του άρθρου 4 του ΠΔ 80/2016 και τη δέσμευση στα οικείο Μητρώο Δεσμεύσεων της αντίστοιχης πίστωσης με α/α Α-475

6. το αριθ. 640925/2-5-2017 έγγραφο του γραφείου ΕΦΚΑ Άρτας (ΤΜΕΔΕ) περί γνησιότητας εγγυητικών επιστολών συμμετοχής

προτείνει προς τη Οικονομική επιτροπή:

Την ανάδειξη της ΜΗΤΡΟΓΕΩΡΓΟΥ ΜΑΡΙΝΑΣ ως προσωρινού αναδόχου του έργου «Επισκευές και επεκτάσεις τσιμεντόστρωτων οδοστρωμάτων Δήμου Αρταίων», με την επιφύλαξη των διατάξεων του άρθρου 106 του Ν.4412/2016, γιατί η προσφορά του είναι πλήρης, σύμφωνη με τους όρους της διακήρυξης.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, τα από 02-05-2017 πρακτικό της επιτροπής

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης το από 02-05-2017 πρακτικό της επιτροπής διαγωνισμού που αφορά την ανάδειξη της ΜΗΤΡΟΓΕΩΡΓΟΥ ΜΑΡΙΝΑΣ ως προσωρινού αναδόχου του έργου «**Επισκευές και επεκτάσεις τσιμεντόστρωτων οδοστρωμάτων Δήμου Αρταίων**», με ποσοστό έκπτωσης 30%,με την επιφύλαξη των διατάξεων του άρθρου 106 του Ν.4412/2016, γιατί η προσφορά του είναι πλήρης, σύμφωνη με τους όρους της διακήρυξης.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 254/2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*