**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 251 /2017**

**ΑΔΑ:** ΩΔΥ8ΩΨΑ-ΑΘΠ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 22ο/2017 Της 10ΗςΜΑΪΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Ορισμός πληρεξούσιου δικηγόρου του Δήμου για κατάθεση έφεσης κατά της υπ’ αριθμ. 3/2017 απόφασης του Ειρηνοδικείου Άρτας επί της αγωγής της κ. Φωτεινής Πλακιά κατά του Δήμου Αρταίων** **και παράσταση κατά τη δικάσιμο που θα ορισθεί και σε κάθε μετ΄αναβολή δικάσιμο ’’**

Στην Άρτα, σήμερα, ημέρα Τετάρτη 10-05-2017 και ώρα 14:00 μ.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **15665/05-05-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**  **1. Τσιρογιάννης Χρήστος**  **(Πρόεδρος)**  **2. Ζέρβας Κων/νος**  **3. Σιαφάκας Χριστόφορος**  **4. Χαρακλιάς Κων/νος**  **5. Βλάχος Μιχαήλ**  **6. Λιλής Γεώργιος** | **ΑΠΟΝΤΕΣ**  **1. Παπαϊωάννου Κων/νος**  **2. Κοσμάς Ηλίας**  **3. Βασιλάκη-Μητρογιώργου**  **Βικτωρία** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν ( 11 ) έκτακτa θέμα.

Ο Πρόεδρος εισηγούμενος το 3ο έκτακτο θέμα: **Ορισμός πληρεξούσιου δικηγόρου του Δήμου για κατάθεση έφεσης κατά της υπ’ αριθμ. 3/2017 απόφασης του Ειρηνοδικείου Άρτας επί της αγωγής της κ. Φωτεινής Πλακιά κατά του Δήμου Αρταίων** **και παράσταση κατά τη δικάσιμο που θα ορισθεί και σε κάθε μετ΄αναβολή δικάσιμο.** Έδωσε το λόγο στην Ειδική Σύμβουλο του Δημάρχου κ.Σφαλτού η οποία είπε: Στο Δήμο μας δεν υπάρχει Νομική Υπηρεσία και ούτε ο Δήμος μας διαθέτει δικηγόρο με έμμισθη εντολή. Υπάρχει λοιπόν κίνδυνος να προκληθεί ζημία των συμφερόντων του Δήμου σε περίπτωση μη λήψης σχετικής απόφασης για ορισμό δικηγόρου. Κρίνεται απαραίτητο να ορίσουμε δικηγόρο ο οποίος θα υποστηρίξει τα συμφέροντα του δήμου και γενικά θα ενεργήσει κάθε νόμιμο μέχρι εκδόσεως αποφάσεων ακόμα και σε δεύτερο βαθμό και σε κάθε αναβολή αυτών πάντοτε ενεργώντας ως πληρεξούσιος Δικηγόρος του Δήμου Αρταίων, στην υπόθεση που αφορά κατάθεση έφεσης κατά της υπ’ αριθμ. 3/2017 απόφασης του Ειρηνοδικείου Άρτας επί της αγωγής της κ. Φωτεινής Πλακιά κατά του Δήμου Αρταίων δυνάμει της οποίας διεκδικεί το ποσό των 7.449,99 ευρώ από σύμβαση παροχής υπηρεσιών για καθαρισμό και ευπρεπισμό της Λαϊκής Αγοράς. Εν συνεχεία να παραστεί ενώπιον του Μονομελούς Πρωτοδικείου Άρτας κατά τη δικάσιμο που θα ορισθεί και σε κάθε μετ΄αναβολή δικάσιμο.

Σχετική δαπάνη έχει προβλεφθεί στον προϋπολογισμό του Δήμου, στον Κ.Α. 00-61.11 ‘’Αμοιβές νομικών και συμβολαιογράφων’’ ( σχετ. Α.Α.Υ. 93/31-1-2017 )

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη Τις διατάξεις των άρθρων 72 και 75 του Ν. 3852/2010 και την εισήγηση της Ειδικής Συμβούλου του Δημάρχου κ. Σφαλτού

**ΑΠΟΦΑΣΙΖΕΙ ΟΜΟΦΩΝΑ**

**Α.** Ορίζει σύμφωνα με το ιστορικό της παρούσης πληρεξούσιο δικηγόρο του Δήμου την κ. Ναταλία Γρέβια προκειμένου να παραστεί να καταθέσει έφεση κατά της υπ’ αριθμ. 3/2017 απόφασης του Ειρηνοδικείου Άρτας επί της αγωγής της κ. Φωτεινής Πλακιά κατά του Δήμου Αρταίων δυνάμει της οποίας διεκδικεί το ποσό των 7.449,99 ευρώ από σύμβαση παροχής υπηρεσιών για καθαρισμό και ευπρεπισμό της Λαϊκής Αγοράς. Εν συνεχεία να παραστεί ενώπιον του Μονομελούς Πρωτοδικείου Άρτας κατά τη δικάσιμο που θα ορισθεί και σε κάθε μετ΄αναβολή δικάσιμο.

**Β.** Ο καθορισμός της αμοιβής της παραπάνω δικηγόρου, θα γίνει με βάση τα οριζόμενα στο άρθρο 281 Ν.3463/2006 και στον Κώδικα δικηγόρων Ν. 4194/2013 (Φεκ 208/τ.Α΄/27-9-2013).

**Γ.** Εγκρίνει τον καθορισμό αμοιβής για εξωδικαστικές ενέργειες στις οποίες θα προβεί η δικηγόρος για να εκπροσωπηθεί καλύτερα ο Δήμος στα αρμόδια δικαστήρια.

**Δ.** Ο καθορισμός της αμοιβής της παραπάνω δικηγόρου, θα γίνει με βάσει τα οριζόμενα στο άρθρο 281 Ν.3463/2006 και στον Κώδικα δικηγόρων Ν. 4194/2013 (Φεκ 208/τ.Α΄/27-9-2013) στο παράρτημα 1 **‘‘**Εξωδικαστικές αμοιβές**’’**, ήτοι (1) ώρα συν Φ.Π.Α.

**Ε.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 251/2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ Κ. ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*