**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 259 /2017**

**ΑΔΑ:** ΩΘΠ0ΩΨΑ-Α3Π



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 22ο/2017 Της 10ΗςΜΑΪΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Έγκριση πραγματοποίησης δαπάνης των εργασιών**: **Μεταφορά Ανακυκλώσιμων υλικών στο ΚΔΑΥ Ιωαννίνων(νέο) για το έτος2017 και έγκριση διενέργειας συνοπτικού διαγωνισμού**  **’’**

Στην Άρτα, σήμερα, ημέρα Τετάρτη 10-05-2017 και ώρα 14:00 μ.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **15665/05-05-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**  **1. Τσιρογιάννης Χρήστος**  **(Πρόεδρος)**  **2. Ζέρβας Κων/νος**  **3. Σιαφάκας Χριστόφορος**  **4. Χαρακλιάς Κων/νος**  **5. Βλάχος Μιχαήλ**  **6. Λιλής Γεώργιος** | **ΑΠΟΝΤΕΣ**  **1. Παπαϊωάννου Κων/νος**  **2. Κοσμάς Ηλίας**  **3. Βασιλάκη-Μητρογιώργου**  **Βικτωρία** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν ( 11 ) έκτακτa θέμα.

Ο Πρόεδρος εισηγούμενος το 11ο έκτακτο θέμα: **Έγκριση πραγματοποίησης δαπάνης των εργασιών**: **Μεταφορά Ανακυκλώσιμων υλικών στο ΚΔΑΥ Ιωαννίνων(νέο) για το έτος2017 και έγκριση διενέργειας συνοπτικού διαγωνισμού** . έθεσε υπόψητης Επιτροπής την εισήγηση της Δ/νσης Καθ/τας-Πρασίνου & Ανακύκλωσης η οποία αναφέρει τα εξής: Έχοντας υπόψη :

1. Την παρ.1α άρθρου 4 ΠΔ 80/2016 .
2. Την αρ. 2 /2017 μελέτη του Τμήματος Καθαριότητας με τίτλο «**Μεταφορά Ανακυκλώσιμων Υλικών στο ΚΔΑΥ Ιωαννίνων (νέο)**» για το έτος 2017 , με προϋπολογισμό **73.358,40** € με ΦΠΑ .
3. Τον **ΚΑ 20-6414.002** του προϋπολογισμού του Δήμου Αρταίων, οικονομικού έτους 2017 που ψηφίστηκε με την αρ.446/2016 απόφαση Δημοτικού Συμβουλίου .
4. Την αρ.6436/18-1-2017 απόφαση της Αποκεντρωμένης Διοίκησης Ηπείρου-Δυτικής Μακεδονίας με την οποία εγκρίθηκε ο προϋπολογισμός Δήμου Αρταίων οικονομικού έτους 2017.
5. Την αρ.**45 /2017** Απόφαση Δημοτικού Συμβουλίου « περί αδυναμίας εκτέλεσης των εργασιών με ιδία μέσα».
6. Tην αρ.15295/4-5-2017 αίτηση αναστολής εκτέλεσης της αρ.183/2017 απόφασης της Οικονομικής Επιτροπής του Δήμου Αρταίων με

ΑΔΑ : 78ΦΤΩΨΑ-52Ξ η οποία υποβλήθηκε στο Διοικητικό Εφετείο

Ιωαννίνων από την EN.ΑCΤ. Α.Ε. και θα προκαλέσει μεγάλη καθυστέρηση

στην ολοκλήρωση του ηλεκτρονικού διαγωνισμού για ανάδειξη αναδόχου για

την λόγω εργασία σύμφωνα με την αρ.5513/16-02-2017 διακήρυξη του

Δήμου Αρταίων.

1. To γεγονός ότι με την αρ.13439/2017 απόφαση Δημάρχου έγινε απευθείας

ανάθεση παροχής των ανωτέρω εργασιών για λόγους δημόσιας υγείας , ποσού 24.452,80 ευρώ με ΦΠΑ. Το ποσό αυτό θα καλύψει τη μεταφορά ανακυκλώσιμων για περίπου 2 μήνες από την υπογραφή της σύμβασης με την ανάδοχο εταιρεία , αρχομένης από 11/04/2017. Mετά το πέρας της σύμβασης απευθείας ανάθεσης και μέχρι την εκδίκαση της υπόθεσης από το Διοικητικό Εφετείο θα υπάρξει ένα προς το παρόν άγνωστης διάρκειας χρονικό κενό. Επειδή η συγκέντρωση ανακυκλώσιμων απορριμμάτων αποτελεί σοβαρό πρόβλημα δημόσιας υγείας, ο Δήμος θα προχωρήσει σε συνοπτικό διαγωνισμό ώστε να συνεχιστεί απρόσκοπτα η μεταφορά τους στο ΚΔΑΥ Ιωαννίνων.

Με βάση τα παραπάνω αιτούμαστε:

1. Την έγκριση πραγματοποίησης δαπάνης των εργασιών «**Μεταφορά Ανακυκλώσιμων Υλικών στο ΚΔΑΥ Ιωαννίνων (νέο)**» προϋπολογισμού **73.358,40** € με τον ΦΠΑ .
2. Την έγκριση για διενέργεια συνοπτικού διαγωνισμού για τις παραπάνω εργασίες.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, Ν. 4412/2016 την εισήγηση της Υπηρεσίας

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης την πραγματοποίηση δαπάνης του Κ.Α.

**20-6414.002**, ποσού 73.358,40€ με ΦΠΑ της εργασίας:  **Μεταφορά Ανακυκλώσιμων υλικών στο ΚΔΑΥ Ιωαννίνων(νέο) για το έτος 2017**

**Β.** Εγκρίνει τηδιενέργεια συνοπτικού διαγωνισμού για τις παραπάνω εργασία.

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 259/2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*